钦定古今图书集成/理学汇编/文学典/第168卷 > 《罗池庙碑》前人
## 钦定古今图书集成/理学汇编/文学典/第168卷 > 《罗池庙碑》前人

文公叙罗池事，亦既异矣。夫鬼神茫昧幽眇，不可致
诘，圣人閟而不言，惟知道者深观其隐，自理得之。然
不以示人，恐学者惑也。昔殷人尚祭祀，事死以生，其
敝小人以鬼，则立教御俗，可不慎耶？尝观文公守儒
道甚严，以世教为己任。其论《武陵谢自然事》，勇决果
断，不惑于世，可谓能守道者。至《罗池神》，则究极细琐，
惟恐不尽，岂亦蔽于好奇而不能自已耶。